Στην αντικατάσταση των υπαλλήλων εταιρειών ιδιωτικής φύλαξης στους σταθμούς του μετρό και του ΗΣΑΠ προχωρά το αμέσως επόμενο διάστημα η ΕΛ.ΑΣ. σύμφωνα με το σχέδιο που έχει καταρτίσει σε συνεννόηση με το υπουργείο Μεταφορών.

Οπως έγινε γνωστό 200 αστυνομικοί θα διατεθούν αποκλειστικά για τη φύλαξη των σταθμών με στόχο να καλυφθούν σημαντικά κενά ασφαλείας που είχαν παρατηρηθεί στη λειτουργία του δικτύου.

Με την απόφαση αυτή αναμένεται να εξοικονομηθεί ένα ποσό ύψους 4 εκατ. ευρώ ενώ θα υπάρξουν και αντισταθμιστικά οφέλη από το υπουργείο Μεταφορών προς την ΕΛ.ΑΣ., όπως για παράδειγμα σε θέματα μετακίνησης προσωπικού.